Flavius Iulius Dalmatius

Flavius Iulius Dalmatius (natus ignoto anno, mortuus anno 337) senator et vir publicus erat.

Familia
Dalmatius filius Constantii I imperatoris et Theodorae, filiae Maximiniani imperatoris erat. Itaque semifrater Constantini I imperatoris fuit. Praeterea fratres Flavium Iulium Constantium, Flavium Hannibalianum et sorores Flaviam Iuliam Constantiam, Anastasiam et Eutropiam habuit. Dalmatius uxorem duxit ignotae nominis et ex ea filios Dalmatium et Hannibalianum genuit.

Vita et Officia publica
Quod primis annis imperatoris Constantini fecerit, nescimus. Sed verisimile est, eum Tolosae in Gallia vixisse. Circa annum 330 Constantinopolim vocatus et anno 333 consul factus est. Eodem tempore magistratu censoris paene oblito functus est. Antiochiae iudex de Athanasio episcopo erat, qui necis Arsenii episcopi Ariani false accusatus esset. Anno 334 Calocerum usurpatorem suppressit et supplicio affecit.

Mors
Constantino I imperatore anno 337 mortuo Flavius Dalmatius cum filiis a militibus necatus estDer Neue Pauly, Stuttgardiae 1999, T. 3, c. 287-288.

Notae

Categoria:Nati saeculo 3
Categoria:Senatores
Categoria:Censores
Categoria:Mortui 337